Downloaded from YTS.MX
Official YIFY movies site: YTS.MX
- Ez duzu hori jan behar, ezta? - Oso gose naiz.
- Baina ez hainbeste. - Ondo, hori nazkagarria da eta.
Munstroaren arrastoaren atzetik noa. Liburuetan soilik ikusi dut allamorax bat.
Oinetako horiek ez dira haitzak igotzeko egokiak.
Itxaron kostaldean.
Auziaren muinean egon behar dut balada egokia konposatzeko.
Gainera, zuk uste baino trebeagoa naiz.
- Ospa! - Esan dizut...
Ai ene! Zer ostia da hori?
Ez hartu pertsonalki, lagun.
Azal zaitez!
Izan gupida!
Izaki horrek ez du zuri minik emateko asmorik.
Hiltzeko alokatu nauten perla-bilatzaileek ez diote gauza bera.
Hau ez da eremuan egon den lehen erasoa.
Ezin du apenas ahoa ireki.
Ez da gizakirik jaten ari.
Ostrak eta bilatzaileek nahi dituzten bitxi preziatuak jaten ari da.
Gose izatea da bere krimen bakarra.
Izan gupida.
Baina ondo letorkit garraiobide bat izatea.
Nire umeek ezin dute jan gizaki horien erruz!
Ez da ostrarik geratzen!
Badakit haserre zaudetela, baina hau ez da konponbidea.
Ixo!
Marea gehiegi eman ditugu bakean bakea orain amaitzeko.
Utz ditzagun gorroto ilunak iraganean.
Kontseilu hau gogor saiatzen ari da Bremervoorden aurkako gerra ekiditen.
Ez duzue ezer egiten zuen alaba printzeaz maiteminduta dagoelako.
Gizakiek badakite, eta egoeraz baliatzen ari dira.
Gizakiek, perlak lapurtzeaz gain, aztia alokatu dute allamoraxa hiltzeko.
- Aztia? - Ene!
Itsas izaki bat arriskuan badago, guztiok gaude.
- Horixe. - Gelditu behar ditugu!
Bai, borrokatu behar!
Kontuan hartuko dugu zuen proposamena.
Ama, ez zara serio ari, ezta?
Sh'eenaz, gaztea eta tolesgabea zara.
Gizaki batek ahoa irekitzen duenean,
gezurra esateko da.
Agian neurri zorrotzagoak hartzeko garaia da.
Ni Aglovalekin ezkontzeak bakea ekarriko luke, ez gatazka.
Ilobarekin bat nator.
Beharbada gerra ez da konponbidea, baina ezkontza...
Alde hemendik, Melusina.
Gure alaba ezin da gizaki batekin ezkondu.
Zuk inoiz ezingo zenuke ulertu ama baten maitasunaren sakontasuna.
Antzua deitu dio?
Iraganaz ari zara, ahizpa, baina kontu hau gure herriaren
etorkizunari dagokio. Bai, "gure herria" esan dut.
Oraindik banaiz familia honetako eta errege-gorteko kide, Dahut.
Zure erdeinuagatik ere, ez diot izateari utziko.
Bizitzen uzten dizugu hori badakidalako bakarrik, ahizpa.
Alde. Orain.
Banoa. Neure gogoz.
Ez kezkatu. Baina biok dakigu nortaz maitemindu zen bera lehenen.
Ea ondo ulertu dudan. Munstroa aurrean zenuen
eta joaten utzi zenion.
- Allamoraxak ez du inor hil. - Gizakiak gezurretan dabiltza?
- Agian bai. - Sirenak al dira biktimak?
Ez nahitaez.
- Haiek ere zerbait ezkutatzen ari dira? - Agian.
Ez, "agian" ez. Onak eta txarrak daude.
Besterik ez.
Beraz, hartu erabaki bat eta hil zerbait.
Gure platerik onena.
Tamalez, ezin duzue ordaindu.
Hau izaki poxpolin horrekin mundu-ertzean geundenean bezalakoa da.
Munstro-hiltzailea zara, baina batzuetan soilik. Eta baldintzekin.
Kode morala dut.
Dirua lortuko dugu Bremervoorden borrokatu behar gabe.
Gosea arintzen ez badit, behintzat bihotza arinduko dit horrek.
Badakizu norekin berriz topo ez egiteko bakarrik gaude hiri zikin honetan.
Ez dut beraz hitz egin nahi.
Begi bioletadun sorgin horrek baldintzatzen du gure norakoa
- eta zure umore txarra. - Ez aipatu Yennefer.
Zer duzu? Ura ez al dago zure gustura?
Bero dago, Yennefer, baina arre ere badago.
Ez legoke ondo honelako gau batean zu kalean uztea.
Zuk ordaindu edariak, nik, ohea.
Tretogorreko merkatu beltzak
mirarizko sendabideen bila dabiltzan baboentzat dira.
Ez zintudan ez saltzailetzat, ez babotzat jotzen.
Ez dakizu zertaz ari zaren, ezta nori egiten ari zaren aurre ere.
Gaur hori konpondu nahi nuen.
Horretan ere oker zabiltza.
- Gabon. - Gabon.
Jan.
Aizu, diodana da zure kode morala jatea eragozten ari zaidala.
Ogi hau ezin da jan!
Erdi bana?
Orduan itzuli irabazi duzun dirua.
Hitz gogorrak baina justuak.
Tratua eskainiko dizut.
Eskaintzen didaten edozein lan hartuko dut zuk gauza bera egiten baduzu.
Koderik inorentzat ez. Dirua denontzat. Zer deritzozu?
Aizu.
Guztien ahotan dabilen aztia zara? Munstroari joaten utzi ziona?
Oker zabiltza...
- Bai, neu naiz. - Putaseme halakoa.
Munstrorik hiltzen ez duen aztia? Halakorik ere egotea!
Aizue, ongi etorri nire tabernara!
Baina ez dago garagardorik!
Ospa!
Alde!
Barkatu, Jaskier bardoa al zara?
Oxenfurteko abestien erregea? Kontinenteko abeslari sonatua?
Inoiz ez didate horrela deitu, baina bai!
Dirudienez, badaude kultura-kimuak ongarriaren artean.
Zer nahi duzu? Autografo bat? Abesti bat eskaintzea?
Balada pertsonalizatua maitalearentzat?
Maitaleentzat? Maitalearen maitalearentzat?
Biharko Imbaelk jaialdiko arduraduna naiz.
Zoragarria litzateke zu bezalako bardo bat izatea.
Erregea han izango da, beraz, ikuskizun ona eskaini behar dugu.
Eta dezente ordaintzen dut.
Zuhur jokatuko al duzu nire kontzertuak dirauen artean?
Oturuntza batean bakarrik utzi zintudan azkenekoan, ume batekin amaitu zenuen.
Ezusteko umea, eta ez dut laster horrelako akatsik berriz egingo.
Zaila izango da nire emankizuna gainditzea. Eskerrak haiek lehenak direla.
Tira, hori gogoko baduzu,
itxaron nire salterio-soloa ikustera.
Salterioa harpa ñimiño baten modukoa da.
Nire ustez, askoz praktikoagoa da.
Ixo! Ikuskizuna ikusten saiatzen ari naiz!
Ez hitz egin horrela zure artista nagusiari.
Artista nagusia?
- Bai zera! - Horrek uste dudana esan nahi du?
Artista nagusia banaiz bakarrik joko dut.
Tratua tratua da.
Badakit tratua zer zen, baina ez dio nire markari onik egiten.
Tira, erakutsi umiltasun apur bat.
Drouhardi ia erregutu behar izan diot zuri jotzen uzteko.
- Begitxo! - Zein ondo zu ikustea, Julian!
Julian?
Barkatu nire lagun memeloari.
Essi Daven, Riviako Geralt aurkezten dizut.
Elkar ezagutzen duzue?
Elkarrekin hazi ginen. Hemen, Bremervoorden.
Oxenfurtekoa zinela esan zenuen.
Ez zaitzaten praka dotore horiek engainatu.
Abarkaduna da, beste guztiok bezala.
Lizentzia poetikoa hartu dut nire bizitza kontatzean. Horrelakorik!
Ez da harritzekoa honelako toki batean hazi eta gero.
Egin salto!
Aizu, tira! Egin salto!
Ala ez zara ausartzen?
Esan dizut:
egin salto, eta zure jostailua itzuliko dizut.
Ez du bere kabuz salto egingo.
- Ez du salto egingo. - Pankratz!
Ni lehena, Pankratz. Nola egiten den erakutsiko dizut.
Entzun duzue?
Ez du salto egin. Erori egin da!
Eutsiozu, Zelest.
Geldi! Ezin du arnasa egin!
Aska ezazu!
Tira, Essi. Orain haren ama zara ala?
- Zuri gauza bera egin beharko lizukete. - Ondo pasatzen ari gara, besterik ez!
Ondo al zaude?
Sasiko deituko nizuke, baina guztiek dakite bazarela.
Ikusi duzue?
Zer gertatu zen mukizu horrekin?
Zelestekin?
Erregearen sasikoa zen, baita alu hutsa ere.
Ziur aski sifilisak jota hilko zen zordunentzako kartzela batean.
Erdi itsu, erotuta eta ahotik lerdea jariatzen.
Ez diot buelta askorik eman.
Usveldt erregea. Agloval printzea.
- Erregea! - Erregea!
Txantxa izango da.
Eta Zelest komandantea.
Beti izan da matoi ipurgarbitzailea, ezta?
Agloval printzeak aholkulari militar izendatu du.
Lotsagabe hori.
- Kontu arriskutsua errege-familiarentzat. - Nahikoa izan dute.
Azkenaldian bost bilatzaileri egin diete eraso, eta erantzulerik ez.
Allamoraxa izan ezik.
Gehienek badakite izaki gaixo hori petxeroa besterik ez zela.
Sirenak lurraldekoiak dira oso. Errege-familiak ez du kontraerasoko,
Agloval printzea sirena batez maiteminduta baitago.
Hara! Hori bai nahaspila!
Gatazka guztiak horrelakoak izan dira Konjuntzioaz gero.
Tradizioari jarraitu behar! Ez bazatoz, amak errua egotziko dit.
- Ez duzu ni zure erruz hiltzerik nahi. - A, nire iloba da.
Barkatu unetxo batez.
Begira sarekada honi.
Laster esne-mamitan biziko gara.
Esne mamitan diozunean, janarian esan nahi duzu.
Nire herriko ume guztiak goseak akabatzen daude.
Zure eskualdekoek ugaltzeari utzi beharko liokete.
Tira, itxi ahoa eta ireki maskorrak.
Bat aurkitu dut!
Eman.
Zer egingo dugu gainerakoekin?
Bota kaka ezerez hori berriz...
Nor dabil hor? Azal zaitez!
Familiarekin egon nahi zenuelakoan nengoen.
Asko maite ditut, baina guztiok behar dugu atsedena noizean behin.
- Ziur ulertuko duzula. - Ziur.
Jaskierren hainbat balada inspiratu dituen gizon misteriotsuarekin egon nahi nuen.
Hainbat lerdokeria, hobeto esan.
Jakingo duzu Jaskierrek dramarako joera duela.
Tira. Apala izaten ari zara?
Eta Moulderwooden gizotso batekin ilargi betearen azpian esku hutsez
borrokatu zineneko abestia?
Gizotso hori ira-belar sorginduaz sendatu nuen.
Eta hiru hesola esku bakoitzean eta bat ahoan
banpiro tropela garaitu zenuenekoa?
Banpiro bakarra. Hesola bakarra.
Eta jeinu bat aurkitu, sorgin eder bati bizia salbatu,
eta haren magiaren bidez harekin lotu zinenekoa?
Diodan bakarra da gehienak xehetasunetan galduko liratekeela.
Pertsonaiaz gozatuko luketela.
Jaskierrek bezala. Ala Julian deitu beharko nioke?
Ulertzen dut zergatik joan zen.
Jauregitik kanpo,
Bremervoordeko gizonek itsasoan egin behar dute lan.
Baina Julianek beti izan du sormena. Beti izan da ezberdina.
Eta oso gaizki tratatu dute.
Guztiek, zu izan ezik.
Ausarta izan behar talde oso bati buru egiteko.
Inoiz ez duzu Bremervoordetik joateko asmorik izan?
Gauzak ezberdinak ziren niretzat. Inoiz ez naiz zoritxarrekoa izan.
Baina batzuetan joanez gero izango nukeen bizitzaz pentsatzen dut.
Baina itsasoa, familia eta lagunak maite ditut.
Zer gehiago eskain liezadake kontinente honek?
Zergatik deitzen dizute Begitxo
bi begi erraldoi horiekin?
Ez dira erraldoiak. Zera...
Tamaina normala dute. Begi gizatiar normal eta arruntak dituzu.
Flirtean ibiltzea ez da zure indargunea, ezta, azti?
Kontzertu paregabea eman dut.
Abarkadun ezjakin hauek ere txaloak jo didate.
Erruki diot nire ostean doan tokiko amateurrari.
Zortea opa iezadazu.
Zu... Zu zara guztiak goraipatzen ibili diren tokiko bardoa?
Tira, zoragarria da hori, Essi!
Ziur nago bikain arituko zarela.
Zorte on. Bale, ba.
Jendeak katu oharatzat jotzen zuen haren kantua,
beraz, gerta ahala gerta, egin irri eta txalo.
Nire istorioaren lehen zirriborroa ez zen ediziorik onena.
Loria izpi bat gehitu nion...
Ez dut oso belarri ona, baina...
Bai. Oso ona da.
Nire abestia abesten ari da.
Bereganatzen ari da! Hau onartezina da.
Eszeptikoek eta mihigaiztoek nire istorioa haiei buruzkoa izatea nahi zuten.
Ezabagomak erosi eta arazoari azkena eman nion.
Ez ezpataz,
ez arkuaz,
ez aizkora sendoaz
ezin dute bere burua defendatu.
Inor ezin da nire erasoetatik bizirik atera,
zeren neuk bakarrik
idazten dudan amaiera.
Bai, neuk bakarrik idazten dut
amaiera.
Perlak hain balio handikoak izanik, sirena sudurluze horiek guztiak
hil beharko genituzke.
Ez daukat zer egiterik printzea sirena horrekin itsuturik dabilen artean.
Argi dago sirenak sorgindu egin duela. Magiadun iruzurtiak omen dira.
Ez gizakiak baino iruzurtiagoak.
Ez dut gogoratzen zure iritzia eskatu izana, azti.
Bai, badakit nor zaren.
Otso Zuria.
Nire izena ezagutzen duzu
haren abestiak ezagutzen dituzulako.
Eder-ederra da! Printzesa da!
Hirikka maiteak! Nor da bera?
Nispen printzesa, Mariborrekoa.
Azken uneko gonbidapena izan da, baina zuhur jokatu du erregeak.
Printzesa gizatiar ezkongai pila bat dauden oroigarri ona da.
Gutiziak ekarri ditu etxetik, baita fruta ere!
Horrelako printzesak gogoko ditut.
Espero dezagun Aglovalek ere bai.
Zer gertatu da?
- Ekarri bizargina! - Baztertu.
Nork egin du hau?
Arrain puta horiek lantzaz sastatu naute!
Vodnikek.
Harrapatu naute. Betiko.
Erasotzaileak Kovir edo Cintrako erreinuak izan balira,
erasoa gizakien itsas armada baten esku jaso bagenu, gerran egongo ginateke.
Erreinua al gara, ala oilobustiak?
Barkatu, seme, baina garaia iritsi da.
Aukerarik gabe geratu gara.
Jauna, barkatu,
baina badugu aukera.
Arazo bat dugu munstroekin gure kostaldean,
baita munstro-hiltzailea gure artean ere.
Azti, zure zerbitzua behar dugu.
Aurkitu eta hil hau egin duen vodnika.
Zorte on. Galdetu hiriko edonori.
Ez zen allamoraxa hiltzeko gai izan.
Bera ez zelako bilatzen ari zineten piztia.
Baina vodnikak badira. Sirenentzat egiten dute lan.
Aztiak bilatzaileen erasotzaileak haiek direla egiaztatuz gero,
gerra deklaratzera behartuta egongo zarete.
Tratua tratua da.
Hau ez da adostu duguna.
Ezta bigarren mailako artista izatea ere.
Denok egin behar ditugu sakrifizioak.
- Ez dut gerra bat bidezkotzen lagunduko. - Baina agian ekiditen lagun dezakezu.
Zer deritzozu, azti?
Kaka.
Zergatik ez zenidan esan Bremervoordekoa zinela?
Badakizu ni ez naizela Riviakoa.
Tira, hor ez dago koska. Zera...
Toki hau atzean utzi behar izan nuen izan nahi nuen pertsona izateko.
Konturatu ez bazara, hiri hau babo zekenez gainezka dago.
Zure laguna Essie ez dator bat deskribapen horrekin.
Badakit.
Niretzat arreba bezalakoa da.
Banekien nik! Zuen artean zerbait zegoelako susmoa nuen!
"Zerbait" airea eta espazioa bada.
Emakume ona da.
Ile beltza, begi hondoratuak
eta suge-mihia duen demonio hori ez bezala.
- Essi bezalako norbait behar duzu. - Dirua, bakea eta lasaitasuna behar dut.
Agian gehiegi erre duzun haragi hau
bezain gogorra dirudizu, baina nik egia ezagutzen dut:
armadura, armen
eta ile barregarri horren azpian bigun hutsa zarela.
Bigun-biguna zara, oso biguna, ezin bigunagoa...
Biguna iruditu zaizu hori?
Lo egin beharko zenuke. Bidaia luzea dugu aurretik.
Eta zuk bihotza ireki beharko zenuke.
Beste gizaki batekin konexioa sentitzea ez da zuk uste bezain txarra.
- Barkatu. - Ez eskatu barkamenik.
Egin zerbait honi buruz.
- Ez nekien gauza bera sentitzen zenuen. - Bai.
Baina... guztia errazegia da.
- Bizitzako gauzarik onenak ohi dira. - Nire esperientzian, ez.
Tragediaz gozatzen duzula dirudi.
Biderik zailena aukeratzeaz.
Baina sosegua aukera zenezake. Ni aukera nintzakezun.
Sormen handiagoa behar duzu zure fantasietan, Geralt.
Klixe hutsa da.
Ametsetan ere ezin diozu nire erritmoari jarraitu.
Ez du horrela izan behar.
Berriz has gintezke. Hutsetik.
Zure neska-lagun abeslaria dirudizu,
eta hori ez da konplimendurik.
Zergatik baztertu ninduzun hurbiltzen saiatu nintzenean?
Mesedez, Geralt, esnatu.
- Yen... - Esnatu!
Zer galdu dut?
Badakit ez duzula arrazoirik gabe izakirik hil nahi,
baina horrek ia hil zaitu, eta hala ere joaten utzi diozu.
Bizirik hilda baino erabilgarriagoa delako utzi diot joaten.
Vodnik bat da. Perla-bilatzailea hil zuen bezalakoa.
Eta vodniken odola irideszentea da.
Gordelekuraino jarraituz gero, besteak aurkituko ditugu.
Barkatu. Besteak?
Vodnik horrek badaki borrokatzen, baina ezingo luke ontzi oso bat akabatu.
Sardatan mugitzen dira,
baina nola jakin du itsas izaki batek gu non aurkitu?
Bardo sonatu batekin zoazenez gero, guztiek dakite non gauden!
Fanak oso obsesiboak izan daitezke.
Edo bizia barkatu nien allamoraxak eta sirenek zabalduko zuten berria.
Ez, nigatik da. Ez dago dudarik.
Essi?
Zergatik zatozkigu atzetik?
Erregeari entzun zenioten. Gerran sartzeko zorian gaude!
Nire hirian gertatzen dena jakin behar dut. Lagundu nahi dut.
Zure gogo ona eskertzen dut,
baina orain behar dudana vodnik horri jarraitzeko ontzia da.
Ez. Mareak hamar besada baino gehiago fluktuatzen dira,
eta mareabehera dugu ia.
Begira.
Mareabeheran, Dragoiaren Letaginetaraino ibil daiteke.
Zure adina nuenean, neska guztiek liluratutzen ninduten.
Gutizia eta amodioa nahasten nituen.
Zure ama aurkitu nuen arte.
Eder-ederra zen.
Adeitsua.
Jendearengan onena bakarrik ikusteko gai zen.
Jainkoek badakite horregatik esan zidala baietz.
Nik ere dut haren mira. Eta amodioz ezkonduz ohoratuko dut, zuk bezala.
Sh'eenazekin ezkondu nahi dut.
Badakit sirenaz maiteminduta zaudela diozula,
baina gure mailakoentzat ezkontza ez dago maitasunarekin bakarrik lotuta.
Betebeharrekin lotuta dago.
Zure bizitza ez da zurea,
zure erreinuarena baizik.
Badut erreinua gogoan.
Gure ezkontzak bakea ekar lezake bai lurrera, bai itsasora.
Nola, Agloval? Non biziko zinatekete?
Nolako ondorengoak izango zenituzkete? Ezinezkoa da.
- Barkatu eteteagatik. - Lasai.
Ni banoa.
Argi gera dadila arrain-neska horrekin mozteko esan diodala.
Eskertzen dizut. Zure aholkuak baloratzen ditu.
Behar duzun edozer egingo dut. Erreinua zerbitzatzeko nago hemen.
Baita zu ere, aita.
Eskerrik asko, Zelest.
Badira zu nire ume legitimoa izatea nahi nukeen egunak.
Gogoko nuke zer nolako liderra zinatekeen ikustea.
Urrunetik guztiak oso baketsu dirudi.
Nork esango luke azpian gauzak nahasi dabiltzala?
Nire gurasoek eta nire herriak
gu bezalakoa zarela ikustea nahi nuke.
Zure hizkuntzak belarriak zulatzen baditu ere.
Sekula ez dut ez zeruan, ez lurrean, ez itsasoan
zu baino izaki ederragorik ikusi.
Maitasuna da hau.
Azkenik elkarrekin.
Zure ondoan eman nahi nuke geratzen zaidan denbora.
Nora daramatza aztiak gizaki horiek?
Maitea, zer duzu?
Gainerakoei ohartarazi behar diet.
Dragoiaren Letaginak. Txikitan amesgaiztoak ematen zizkidaten.
Haitzak besterik ez dira, Julian. Ez izan beldurrik.
Vodniken gordelekuaren beldur izan behar.
Zer esan...?
Nork bidali zaitu nire atzetik?
Esango banizu, emakume horrek hilko ninduke.
Eta, esaten ez badidazu, neuk hilko zaitut.
Berak agindu zizun bilatzaileak hiltzeko?
Ez dut bilatzailerik hil, baina pozten naiz norbaitek hil izanaz.
Nagusia babesten ari zarela uste duzu. Ez da hala.
Zeren, bera nor den ere,
zu bere borrokengatik hiltzen uzteko prest dagoen.
Jendeak uste du munstroekin barkabera naizela.
Kontrakoa frogatuko diet izen bat ematen ez badidazu.
Bidali nauena...
Zer egin duzu?
Zure lana, azti!
Eskerrak ematen munstroak hiltzen bezain txarra zara.
Besteek jarraitzen dute zure ordez borrokatzen, Julian.
Gerra bat ekiditen saiatzen ari naiz. Zergatik dirudi zuk eragin nahi duzula?
Txorakeriak! Liderra izatea zer den ulertzen dut, besterik ez.
Julian!
Essi!
Ospa, ala aurrean dudan benetako munstro bakarra hilko dut.
Aitak honen berri izango du!
Ura azkarregi igotzen ari da!
Essi, itsasoa ondo ezagutzen baduzu, frogatzeko unea da.
Niri jarraitu.
Egin salto!
Oso ideia txarra di...
Zer gertatu da?
Printzearen sasiko anaiak egin dio eraso.
Bere kasa arituko zen. Aglovalek ez luke horrelakorik onartuko.
Edo agian bere asmoak zuri ezkutatzeko behar bezain maltzurra da.
Gizaki horrek distraitu zaitu, eta ez zara itsasoak babesten ari.
Aztia ikusi nuenean ohartarazi nizuen.
Orain zuen histeria da nire distrakzio bakarra.
Sendatzailea naiz, ez borrokalaria. Beraz, utzi gure lehengusuari laguntzen.
Guretzat dagoeneko hasia da gerra.
Eutsi, Deroua. Sakon arnastu.
Eskerrik asko laguntzagatik, Essi.
Niri ez didazu eskertuko?
Garagardo gehiagorik bai?
Guztiek egozten diete errua printzea eta sirenari.
Haiekin hitz egin behar dugu. Egia iturritik ateratzeko.
Egunsentiro elkartzen dira Fundatzailearen Haitzean.
Ikusi ditut. Goizean joan gaitezke.
Gizakiek egia ez bilatzeak kezkatzen nau.
Itsas izakiak sarraskitzeko arrazoi baten bila besterik ez dabiltza.
Itsas bizitzatik bizi gara. Zergatik hil?
Gizakiek epe motzeko irabaziak bilatzeko eta istorioa
haiek errudunak ez izateko desitxuratzeko joera dute.
Silvano-adarrekin eta basilisko-ezkatekin gauza bera egin zuten. Eta orain perlekin.
Ja ez da mantenu-kontua, lukurreria-kontua baizik.
Vodnikak emakume batek alokatu zuela esan zuen.
Erreginak alokatuko zuen?
Dirudienez, ziur zaude sirenen erreginak alokatu zuela. Zer ba?
Guraso batek edozer egingo luke umea babesteko.
Mehatxutzat dauka Agloval printzea.
Sirenak nola tratatu ditugun ikusirik, ez nau batere harritzen.
Txikitan, sarale-tontor bat zoru zikin batean eta egun bat gehiago
bizirauteko anoa urriak jotzen nituen maitasuntzat.
Gizakiok inoiz ez zarete fidatzekoak izan.
Iraganean harrapatuta zaudela dirudi.
Bizitzako misterio handiak argitzeko,
aurrez aurre duzunari begiratu behar.
Jaskier, kontatu gehiago Staeleko kondesarentzat abestu zenuen egunaz.
Hirutan kontatu dizut istorio hori.
Ez dut astuna izan nahi. Zure istorioek zirraratzen naute, baina isilduko naiz.
Eskerrak. Espero dut Agloval eta printzesa laster azaltzea.
Ezin diot lagun on bati ezetz esan.
Udako gau epel batean elkartu nintzen berriz
nire kondesarekin Mariborren.
Zoritxarrez, bi bider hamar urte zeramatzaten han izurriak jota!
- Hogei urte. - Hogei urte!
Beraz, amodioa haren mertxikondo-sailean izarren azpian
eta zuhaitzen lore-usainak inguratuta egin ordez,
adar zimelen azpiko onddo garratzen usainak
bete zizkigun sudur-zuloak eta...
Ez dugu zer bete zizuen jakin nahi.
Ulergarria da, baina... Ai! Ezerk ezin zuen gure maite-sua itzali.
Ezta feudo baten gainbehera ekonomikoak Kontinenteko fruten hiriburu gisa ere.
- Oraindik ez dute egoera gainditu. - Egia al da hori?
Preseski zuk zalantzan jartzen duzu kondesari diodan maitasuna?
Hortxe daude.
Zureek bidali zuen bart vodnik bat ni hiltzeko?
Nik "egun on" esaten hasiko nuen.
Barkaiozu, arren.
Aketz baten heziera erakusten du, baina lehoi baten bihotza dauka.
Itsas lehoi batena, zure kasuan.
Ederki mintzatzen zara. Txundituta naukazu.
Zure maitalea bele karrankari bat bezala mintzatzen da. Irakatsi beharko zenioke.
"Maitalea"? Apenas ezagutzen dut.
Emakumezko bardoa... Essi.
Zatoz itzultzera.
Esan Sh'eenazi berarekin ezkondu nahi dudala,
baina denbora beharko dudala aita konbentzitzeko.
Zurekin ezkondu nahi du. Aita konbentzitu behar du.
Nik isatsa dut, eta zuk, hankak. Nola beteko dugu fantasia hau?
Fantasia hau nola beteko duzuen galdetu du.
- Berak isatsa du, eta zuk, hankak. - Horrek ezin du maitasuna garaitu.
Baina maitasuna elkarrekin egotea da.
Eta bera ezin da lehortarrekin bizi.
Berak esan du, ez nik.
Agian akuario bat eraiki diezaioket.
Printzesa da, ez maskota.
- Proposamen zeharo iraingarria da hori. - Irtenbideak aurkitzen saiatzen ari naiz.
Eta zure irtenbide guztiek berari egiten diote kalte, ez zuri.
Apur bat ere ez zara sakrifikatuko.
Berak al dio hori,
ala zuk?
Geroago jarraituko dugu maitaleen arteko liskar honekin.
Orain gerra bat ekidin behar dut.
Galdetu vodnikari buruz.
Aztiak berriz ere galdetu dizu atzoko erasoari buruz.
Esan aztiari lehen ere entzun diodala.
Ez dakit ezer vodnik baten erasoaz, baina bai erregearen manukoenaz.
- Eraso egin zizutela esan duzu. - Zure aitak ni alokatu eta gero.
Norbaitek ez omen zuen nik bilatzaileak nork hil zituen jakiterik nahi.
Dragoiaren Letaginetatik gertu ikusi zintugun goiz hartan.
Sh'eenaz haserre zegoen.
Agur-musurik ere eman gabe joan zinen igerian. Zergatik?
Haserre al zeunden atzo bera utzi zenuenean?
Jakina. Nireak zure anaiaren xaflatik salbatzera joan nintzen!
Zeleste eta bere manukoak
gogor borrokatuko ziren bilatzailea hil zuena aurkitzeko.
Gurasoak zuzen ibiliko ziren gizakiei buruz,
nire lehengusuaren hiltzailea defendatzen duzula ikusirik.
Zelest zuzen ibiliko zen sorgindu nauzula esatean.
Nola irentsi dut? Nola maitemindu naiz zutaz?
Gogokoago zintudan, hitz egin ordez, txortan egiten genuenean.
Orain zer?
Dena pikutara joango da.
Lachlan Daven.
Usveldt errege ohoretsuaren aginduz,
Bremervoordeko armadarako errekrutatua izan zara.
Zer esan nahi du honek? Umea da!
Hamabost urte ditu. Legearen arabera, borrokara dei dezakete.
Pikutara zuen legea!
Gerra deklaratzen denean... Gerra deklaratzen bada,
zure ilobak ontzi batean nahiz urkaturik amaituko du.
Gizakiak! Higuin ditut.
Lasai, laztana.
Noizean behin arazoak sortzen dira harremanetan.
Ama gerrarako prestatzen ari da.
Aglovalengatik sentitzen dudana aldatuko zen,
baina ez dut inor gehiago hiltzerik nahi.
Ez itsas izakirik, ez gizakirik.
Bai, badakit.
Baita zure bikotea izan ezin daitekeen gizona maitatzea nolakoa den ere.
Zerbaitetan aritu izan naiz azken batzorde-bileraz gero.
Aglovalen kontuarekin oso atsekabetuta zenirudien.
Edabe bat.
Honekin maitalearen itxura hartu ahal izango duzu.
Orduan... gizaki bihurtuko nintzateke?
Zure leialtasuna frogatzeko zerbait eginez gero,
bera zentzatuko litzateke.
Ez dut hori nahi!
Guztia atzean utzi beharko nuke.
Sakrifizio txiki baten truke,
paradisu berri oso bat
prezio txikian. Beraz, garbi jokatu
eta ez egin kontra.
Hartu-eman txikia da.
Guztiari uko egin beharko diozu.
Prezioa ordaintzea merezi du.
Ez dago beste aukerarik. Ezin naiz oker ibili.
- Min ematen du? - Min izugarria.
- Orbainak utziko dizkit? - Zalantzarik gabe.
Baina unetxo batez bakarrik sentituko duzu mina printze batek
maite zaituela esatearen truke.
Baina nire lagunak...
- Huskeria da hori! - Eta ama?
Adio!
Emaztegai xaloa izango zara.
Gizakiekin egonda, gerrazalekeria alde batera uzteko konbentzitu nitzake.
Bera ondoan beharko duzu.
Ez dakit jasan ahal izango dudan, izeba.
Gorde ezazu. Badaezpada ere, laztana.
Neska batek aukerak behar ditu beti.
Ez dakit zergatik nagoen hemen zuekin. Ez nauzue behar.
Hori ez da egia.
Geralt indartsua da. Zu, argia.
Argi dago ederra ni naizela, baina, egoera honetan, alferrekoa da hori.
Laguntza morala emateko zaude hemen.
Oraintxe bertan urri da hori.
Eskerrik asko zure laguntzagatik. Ez nekien sireneraz hain ondo zenekienik.
Nola jakingo zenuen, ba? Apenas ezagutzen nauzu.
- Essi, hori ez... - Ilobarengatik nago hemen.
Gerrara bidali dute bilatzaileek jasotako erasoengatik.
Zuzen bazabiltza, errua sirenena ez bada,
gizakiena baizik,
agian salbatu ahalko dugu.
Misterioa argitu da. Vodnikak hil zituen.
Primeran. Bagoaz, ala?
Ni ez nago hain ziur.
Vodniken lantza guztiak alde beretik sartu dira.
Behetik.
Eta?
Vodnikek hankak dituzte. Hala ere, bat ere ez zen ontzira igo?
Bilatzaileak hil zituenak uretatik soilik egin zuen eraso.
Sirenen errege-familiak bakarrik jantzi dezake lepoko hori.
Arrazoi zenuen. Dahut erregina dago honen atzean.
Esan nizun. Guraso batek edozer egingo luke umea babesteko.
Erregeak ez du atzera egingo.
Berehala joan behar dugu gaztelura.
Aurki ahaztu egin duzu Sh'eenaz.
Dirudienez, akatsa izan zen bera maitatzea.
Zer dakarkiguzu, azti?
Esku hutsak eta aitzakiaz betetako ahoa.
Atxilotu.
Badakit nork hil zituen bilatzaileak.
Entzun nahi dut.
Badakigu vodnik batek hil zituela. Sirenen lan zikina egin zuen.
Ez zituen vodnikak hil. Izakiak hori sinestarazi nahi dizue.
"Izakiak"?
Kraken baten itxura hartu zuen hamar vodniken lana egin ahal izateko.
Krakenak ikaragarriak dira, bat nator,
baina mundu guztiak daki mozolo galantak direla.
- Kraken batek ezingo... - Ez dut esan kraken batek hil zituenik,
kraken itxurako izaki batek baizik. Sirena batek hil zituen.
Banekien.
Bai, errege-familiako batek, gainera.
Lepoko hau perla-bilatzaileen ontziko leman aurkitu dut.
Errege-familiako sirenek bakarrik jantzi dezakete peridotoa.
Esan nizun neska ezkatadun hori ez zela fidatzekoa.
Baina Sh'eenazek ez zituen hil. Ez dut uste honi buruz ezer zekienik.
Iruzurtitzat eta gezurtitzat dituzue sirenak.
Batek bakarrik prestatzen ditu edabeak eta itxuraldatzen da: itsas sorginak.
Melusinak? Badakit magia egiten duela, baina nola dakizu itxuraldatzen dela?
Itxuraldatzen ikusi dudalako. Guztiok ikusi dugu.
Ez dut zuen ontziei eraso zien munstroa hil,
oraintxe bertan hemen dago eta.
Ezta, itsas sorgin?
Korri, Melusina!
Hanka alfer hauek!
Hara, Geralt! Benetan begi ona duzu sorgin ilebeltz horiek detektatzeko.
- Nola jakin duzu ez zela benetakoa? - Zuk esandako zerbaitengatik.
Mariborren 20 urte eman zituzten izurriak jota.
Bi bider hamar urte.
Orduan bera ez da Mariborrekoa. Fruta hori berak sortu zuen magiaz!
Kasua argitu dut!
Hasieratik ibili zara azpijokoan itsas sorgin horrekin!
- Seme... - Erasoak
eta perla-bilatzaileen eta arrantzaleen heriotzak
Melusinak eta biok eragin dituzue!
Eraso bakar batekin aski zen domino-efektua gertatzeko,
baina hain izan zinen burugogorra, non jarraitu behar izan nuen!
Estolda-garbitzaile hau alokatzen tematu ez bazina,
arazo hau joandako ura litzateke.
Gureak hil dituzu!
Eta berriz hilko nituzke zu arrastoan sartzearren.
Gure familia 11 belaunaldiz izan da tronuan,
eta beste 11 belaunaldiz izango da zuk behin printzesa zuzena aurkituz gero.
Amari nazka emango zenioke.
Ez niri amari buruz hitz egin, gero!
Harengatik egiten ari naiz hau, ume puta hori!
Akabo haren ondarea zure harrokeria eta egoskorkeriarengatik!
Eta perla-bilatzaile horien ondareak?
Ez ziren hilko zu hain zeurekoia izan ez bazina.
Zuk eginarazi didazu hau. Zuk busti dituzu eskuak odolez, ez nik.
Horrela erreinatu behar badut, ez dut erreinatu nahi.
Zera... Printzeari jarraituko diogu.
Ez kezkatu gutaz.
Ekiogun erasoari!
Bildu errekrutak.
Zelest!
Bota haien gorpuak Dragoiaren Letaginez harago.
Itsas munstro horiek hainbeste maite badituzue,
betiko egon zaitezkete haiekin.
Ez.
Gerra hasteko presioa egin nuen erasotuak izan ginela uste nuelako.
Aurreiritziek itsuturik nengoen,
- baina zuk egin zenigun eraso. - Kontuz, seme.
Ez niri hala deitu!
Inoiz ez naiz nahikoa izan, eta orain semetzat aitortu nahi nauzu.
Ez! Ez dut odol gehiagorik isuriko errege iruzurti bati laguntzeko!
Agloval babestu behar dut, huts egin badit ere,
baina zu beti izan zara
ezabatu nahi izan dudan akatsa, besterik ez.
Baina orain horixe egingo dut.
Haren gorpua ere bota.
Berorren gorentasuna, ez dut erantzun zuzenik jaso.
Zer gertatzen da kaietan?
Errege-flota Dragoiaren Letaginetarantz doa.
Gerrara goazelakoan nago.
Non daude Geralt eta Jaskier?
Aitari buru egin diote.
Berak...
Ez dituzu berriz ikusiko, Essi. Sentitzen dut.
Eta hori onartuko duzu? Orduan ez zara bera baino hobea!
Kontuz esaten duzunarekin, bardo. Gogoratu norekin ari zaren.
Badakit. Tronua egokitu zaion gizon batekin ari naiz.
Jeskierrek ondo egin zuen erreinua utzita. Nik toki hau defendatzen nuen.
Gaizki zihoan edozer konpon zitekeela uste nuen,
baina hori ez dago ez nire, ez nire familiaren esku.
Jauregitik kanpo bizi diren txiroak gara soilik. Zure familiaren esku dago.
Tamalez, gu zuei bost axola.
- Hori ez da egia. - Frogatu, ba!
Aztiak duen ausardiaren erdia bazenu, hau gelditu zenezake!
Bera gerra gelditzen saiatzen ari zen! Gureak bizirik mantentzen!
Ausarta izan behar jendetzari aurre egiteko.
Azti hori erreinuko edozein pertsona bezain ohoretsua da.
Sh'eenaz arriskuan balego,
zer egingo zenuke?
- Ondo al zaude, izeba? - Berehala indarberrituko naiz.
Ontziak goian daude. Eraso egingo digute!
Zer gertatzen da?
Zure gurasoen erreinaldia amaitu da.
Honekin aski izango da.
Zu lehena hil beharko zintuzket, azti,
baina ez omen zara ez minaren, ez heriotzaren beldur.
Hala ere, aztiok sentimendurik ez baduzue ere,
ni badakit zuri nola min eman.
Lagunak hiltzen ikus ditzala.
Mugi!
Gerra bat irabazi behar dut.
Inork mira egingo ez dien bi lagun gauzaez.
Geralt.
Barkatu. Barkatu tratu hori eginarazteagatik.
Jode, banekien ez nuela Bremervoordera itzuli behar.
Ondo egin zenuen hemendik joanda, Jaskier.
Ni izango naiz lehena.
Zer egingo dut bardo gisa?
Nire aginduak bete eta bizirik jarraitu.
Izorratuta gaude.
Beharbada ez.
Sh'eenaz.
Erregeak eta zure izebak itsas sorginak elkar hartu dute.
Baina non dago nire printzea?
Ez da etorri.
Ezta gerra bat gelditzeko ere? Sakrifiziorik txikiena ere ez du egin...
Berak ez zekien. Eta maite zaitu.
Maitasuna frogatu behar da.
Kontuz!
Eraso!
Oraindik biziraun dezakegu.
Ahaztu esan dudana.
Ez!
Arduratu aztiaz.
Utzi iloba niri.
Zergatik egiten duzu hau?
Zure alde egin nuen!
Basim nirea zen. Benetako maitasuna zegoen gure artean.
Baina ahizpak eman ezin nion gauza bakarra eman zion.
Ondorengoa. Zu.
Nire tokia tronuan zegoen, nire Basimekin, baina Dahutek kendu zidan.
Baita Basim ere!
Izugarri sufritu nuen
gehien maite nuen hori galtzean.
Orain haren txanda da.
Guztia galtzea merezi dute,
eta galduko dute, bai horixe.
Hanka grotesko horiek aukeratu behar zenituen aukera izan zenuenean.
Bestalde, zure gizakiak etortzeko lana ere ez du hartu.
Sh'eenaz!
Agloval.
Neu arduratuko naiz. Zoaz!
Zure izeba eta biok gauza askotan gatoz bat.
Batez ere gure arazo guztien jatorria zu zarela.
Essi!
Ea orain nola egiten duzun igerian.
Geralt!
Geralt.
Sh'eenaz!
- Jango zintuela uste nuen. - Ez litzateke lehen aldia.
Selkiemawari buru egin eta gero usaindu bazenu...
Oraingoan behintzat bainua hartu du.
Non dago Sh'eenaz?
Inork ez dizu bera hemen utzi izana aurpegiratuko.
Nire odolekoa da.
Zer egin diozu?
- Eskerrik asko, ama. - Ez zara familiako sendatzaile bakarra.
Izaki hauek ez dira gure etsaiak!
Ezta gu zuenak ere.
Ziria sartu digute!
Gure konfiantzakoek engainatu gaituzte.
Baina borroka amaitu egin da!
Bakean bizitzeko modua aurkituko dugu berriz.
Zin degizuet!
Orain, goazen etxera!
Barkatu, seme.
Guztiagatik.
Itsas sorgina baliagarri izan zaigu.
Badago edanez gero maitalearen itxura ematen dizun edabe bat.
Sh'eenazekin ezkonduko naiz,
eta zu han izatea nahiko nuke.
Badago bera gizaki bihurtzeko modurik?
Agian nire bihotza irekitzeko moduren bat egongo da.
Jakina, atzean utziko dugu egoera ezatsegin hau.
Berak nortasun berria hartuko du,
eta Bremervoordeko inor ez da jabetuko.
Ez kezkatu. Neu arduratuko naiz, seme.
Ziur nago baietz,
aita.
Xake-mate.
Joan naizen errege-ezkontzarik txikiena da hau.
Printzesak ez ohi dira neurridunak.
Zenbat eta lekuko gutxiago, orduan eta hobeto.
Zure lana nolabait egin duzulakoan nago, azti.
Behin arraina gizaki bihurtuta, nire leinuak jarraipena izango du.
Zure zentzu moral okerragatik ere.
Elkarri begiratu genion lehen alditik maite izan zaitut, Sh'eenaz.
Ezagutzen ez nuen nire bertsio bat jarri duzu agerian.
Zer zabiltza? Geldi!
Beranduegi da, aita!
Maitea ezkutatzea
eta erreinuari eta neure buruari gezurra esatea nahi zenuen.
Zure egoa gizentzeko.
Orain argi ikusten dut: hemen jada ez dago niretzako ezer.
Zure errua da hau, azti!
Nire erreinua eta nire ondarea
nirekin hilko dira.
Harrotasuna alde batera utzi bazenu, biziak salbatuko ziren.
Bi seme zenituen. Orain bat ere ez duzu.
Horra hor merezi duzun ondarea.
Agloval bere bizitza osoa
eta ezagun zaion guztia atzean uzteko prest dago.
- Espero dut erabaki zuzena hartu izana. - Zuk gauza bera egin zenuen.
Ziur printzea ondo ibiliko dela.
Bueno, ba, Aglovalek bere printzesa du azkenik.
Ea ezkontza honek bakea ekartzen duen, haiek espero zuten bezala.
Ezin izango nuen zu gabe egia argitu.
Ez nago ohituta horrelako gauzak esatera.
Egoskorra zara oso,
baina ez du ezer txarrik talde baten parte izateak.
Beste norbaitekin fidatzeak.
- Bizitza partekatzeak. - Esan nizun.
Zuhurra iruditzen zitzaidan besteekin ez fidatzea.
Nork esan du maitasunak zuhurra izan behar duela?
Badakit.
Ez duzu ezer esan behar.
Essi, sentitzen dut.
Ez duzu sentitu behar.
Azken egunetan, bizitza oso bateko abenturak bizi izan ditut,
baina beste norbaiten bizitzakoak.
Beti galdetu izan diot neure buruari nolakoa litzatekeen Bremervoord uztea.
Baina zugan erakargarri aurkitzen dudana da, hain zuzen,
gu elkarrekin egotea eragozten duena.
Ezin dut zure azti-bihotza eskuratu. Eta ez dut nahi.
Familia bat nahi dut.
Egonkortasuna. Bakea.
Amets hori gizon bat sirena batekin ezkontzea baino burugabeagoa da.
Zure patua harago doa.
Besteez arduratzen zara, ezkutatzen saiatzen bazara ere.
Munstroei jarraitu, eta dirua biltzen dut.
Horixe da aztien eginkizuna.
Gizakiek patuan sinesten dute, baina, ni bezain luze bizi izan zarenean,
bizitzak norabide jakinik ez duela jabetzen zara.
Zeure buruari amain ematen diozu.
Ni ez naiz zu bezalakoa, Essi.
Zuk uste baino antza askoz handiagoa dugu.
Ai, ikusiko bazenu! Agian egunen batean ikusiko duzu.
Baina oraingoz Jaskierrekin konformatu beharko dut.
Printzea itsasora joan zen bere sirenarekin batera.
Azkenik bere tokia nork utziko zuen adosten saiatu ziren.
Batean kale, bestean bale.
Nork emango zuen amore? Eta noiz?
Paradisuan eta maitearekin bizitzea helburu baduzu,
hausnartu bizitzan nahi duzunaz
eta egin sakrifizio txikia.
Begira bi horiei.
Ez dakit zirri egiten ala borrokatzen ari diren.
Zuk eta maitaleak bi modu soilik dituzue, baina ez da guztion kasua.
Ondo joango zaielakoan nago. Gazteak dira, baina maiteminduta daude.
Ez dut hori zalantzan jarriko,
baina oraindik badaude perlak, lukurreria eta ego zaurituak.
Errege-erreginek oinordekoez kezkatzen direla esanagatik,
oraindik ez dut bere harrokeriaz umeaz baino gehiago
kezkatzen ez denik ezagutu. Nahiago nuke arrazoirik ez banu.
Ez nau harritzen zu erromantikoa ez izateak.
Hori ez da hala.
Arazoa da gizaki arruntek bizitza laburrak dituztela,
eta are oroimen laburragoak.
Essie zoragarria da,
baina ez dit ni bezain luze bizi izan den norbaitek bezala ulertzen.
- Kasurako... - Ez esan Yennefer.
Orain nora goazen ere, saiatuko gara demonio horrekin ez topatzen?
- Badakit! - Nora?
Kontinenteko txokorik urrunenera. Kulturarik ez. Erarik ez.
Sorgin madarikatu hori ez da han izango.
Caingorn izeneko toki batera goaz.
Dragoiaren Mendietan dago.
Abentura zain dugu! Yennefer, berriz, ez.
Azpitituluak: Yara Prieto Ortiz